CELEX: 32006R0773
Language: ro
Date: 2006-05-22 00:00:00
Title: Regulamentul (CE) nr. 773/2006 al Comisiei din 22 mai 2006 privind autorizarea provizorie sau permanentă a anumitor aditivi din hrana pentru animale și autorizarea provizorie a unei utilizări noi a unui aditiv deja autorizat în hrana pentru animaleText cu relevanță pentru SEE.

Anunţ juridic important

|

32006R0773

Official Journal L 135 , 23/05/2006 P. 0003 - 0008 Official Journal L 330 , 28/11/2006 P. 0403 - 0408

		20060522Regulamentul (CE) nr. 773/2006 al Comisieidin 22 mai 2006privind autorizarea provizorie sau permanentă a anumitor aditivi din hrana pentru animale și autorizarea provizorie a unei utilizări noi a unui aditiv deja autorizat în hrana pentru animale(Text cu relevanță pentru SEE)COMISIA COMUNITĂȚILOR EUROPENE,având în vedere Tratatul de instituire a Comunității Europene,având în vedere Directiva 70/524/CEE a Consiliului din 23 noiembrie 1970 privind aditivii din hrana animalelor [1], în special articolul 3, articolul 9 D alineatul (1) și articolul 9 E alineatul (1),având în vedere Regulamentul (CE) nr. 1831/2003 al Parlamentului European și al Consiliului din 22 septembrie 2003 privind aditivii din hrana animalelor [2], în special articolul 25,întrucât:(1) Regulamentul (CE) nr. 1831/2003 prevede că aditivii destinați hranei animalelor sunt supuși autorizării.(2) Articolul 25 din Regulamentul (CE) nr. 1831/2003 stabilește măsuri tranzitorii aplicabile cererilor de autorizare de aditivi pentru hrana animalelor, care sunt prezentate în conformitate cu Directiva 70/524/CEE înaintea datei de aplicare a Regulamentului (CE) nr. 1831/2003.(3) Cererile de autorizare a aditivilor prevăzuți de anexele la prezentul regulament au fost depuse înaintea datei de aplicare a Regulamentului (CE) nr. 1831/2003.(4) În temeiul articolului 4 alineatul (4) din Directiva 70/524/CEE, observații inițiale privind aceste cereri au fost transmise Comisiei înaintea datei de aplicare a Regulamentului (CE) nr. 1831/2003. Prin urmare, aceste cereri trebuie tratate în continuare în conformitate cu articolul 4 din Directiva 70/524/CEE.(5) S-au furnizat date în sprijinul unei cereri de autorizare privind utilizarea preparatului de Kluyveromyces marxianus-fragilis B0399 MUCL 41579, aparținând grupului microorganismelor, pentru purcei. La 28 ianuarie 2004, Autoritatea Europeană pentru Siguranța Alimentară (EFSA) a emis un aviz privind utilizarea acestui preparat. Din examinarea acestei cereri reiese că sunt îndeplinite condițiile prevăzute la articolul 9 E alineatul (1) din Directiva 70/524/CEE pentru acest tip de autorizație. Prin urmare, este necesar să se autorizeze utilizarea preparatului menționat anterior aparținând grupului microorganismelor, în condițiile prevăzute în anexa I la prezentul regulament, pentru o perioadă de patru ani.(6) Preparatul enzimatic de endo-1,4-beta-xilanază și de endo-1,4-beta-glucanază produse de Aspergillus niger (CBS 600.94) este autorizat, fără limitare în timp, pentru puii pentru îngrășare, curcanii pentru îngrășare și purcei, în calitate de enzimă E1609 încapsulată, lichidă și solidă, prin Regulamentul (CE) nr. 1453/2004 al Comisiei [3]. S-au furnizat date noi în sprijinul unei cereri privind extinderea autorizației de utilizare a preparatului enzimatic menționat anterior la rațe și prevederea utilizării preparatului sub formă de granule pentru această specie animală. La 30 noiembrie 2005, EFSA a emis un aviz privind utilizarea acestui preparat, care ajunge la concluzia că acesta nu prezintă nici un risc pentru această categorie suplimentară de animale. Din examinarea acestei cereri reiese că sunt îndeplinite condițiile stabilite la articolul 9 E alineatul (1) din Directiva 70/524/CEE pentru autorizarea acestui preparat în vederea utilizării prevăzute. Prin urmare, este necesar să se autorizeze utilizarea preparatului enzimatic menționat anterior, în condițiile prevăzute în anexa II la prezentul regulament, pentru o perioadă de patru ani.(7) S-au furnizat date în sprijinul unei cereri de autorizare a enzimei E1609 sub formă de granule pentru puii pentru îngrășare, curcanii pentru îngrășare și purcei. La 30 noiembrie 2005, EFSA a emis un aviz privind utilizarea acestui preparat. Din examinarea acestei cereri reiese că sunt îndeplinite condițiile stabilite la articolul 3 A din Directiva 70/524/CEE pentru o astfel de autorizație. Prin urmare, este necesar să se autorizeze fără limitare în timp utilizarea preparatului enzimatic menționat anterior, în condițiile prevăzute în anexa III la prezentul regulament.(8) Examinarea acestor cereri demonstrează că este necesar să se prevadă anumite proceduri pentru protejarea lucrătorilor împotriva expunerii la aditivii prevăzuți în anexe. Această protecție trebuie asigurată prin aplicarea Directivei 89/391/CEE a Consiliului din 12 iunie 1989 privind punerea în aplicare de măsuri pentru promovarea îmbunătățirii securității și sănătății lucrătorilor la locul de muncă [4].(9) Măsurile prevăzute de prezentul regulament sunt conforme cu avizul Comitetului permanent pentru lanțul alimentar și sănătatea animală,ADOPTĂ PREZENTUL REGULAMENT:Articolul 1Preparatul aparținând grupului "microorganismelor" prevăzut în anexa I este autorizat pentru o perioadă de patru ani, în calitate de aditiv în hrana animalelor, în condițiile prevăzute în anexa menționată anterior.Articolul 2Preparatul aparținând grupului "enzimelor" prevăzut în anexa II este autorizat pentru o perioadă de patru ani, în calitate de aditiv în hrana animalelor, în condițiile prevăzute în anexa menționată anterior.Articolul 3Preparatul aparținând grupului "enzimelor" prevăzut în anexa III este autorizat fără limitare în timp în calitate de aditiv în hrana animalelor, în condițiile prevăzute în anexa menționată anterior.Articolul 4Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.Prezentul regulament este obligatoriu în toate elementele sale și se aplică direct în toate statele membre.Adoptat la Bruxelles, 22 mai 2006.Pentru ComisieMarkos KyprianouMembru al Comisiei[1] JO L 270, 14.12.1970, p. 1. Directivă, astfel cum a fost modificată ultima dată prin Regulamentul (CE) nr. 1800/2004 al Comisiei (JO L 317, 16.10.2004, p. 37).[2] JO L 268, 18.10.2003, p. 29. Regulament, astfel cum a fost modificat prin Regulamentul (CE) nr. 378/2005 al Comisiei (JO L 59, 5.3.2005, p. 8).[3] JO L 269, 17.8.2004, p. 3.[4] JO L 183, 29.6.1989, p. 1. Directivă, astfel cum a fost modificată prin Regulamentul (CE) nr. 1882/2003 al Parlamentului European și al Consiliului (JO L 284, 31.10.2003, p. 1).--------------------------------------------------20060522ANEXA INr. (sau nr. CE) | Aditiv | Denumire chimică, descriere | Specie animală sau categorii de animale | Vârstă maximă | Conținut minim | Conținut maxim | Alte dispoziții | Sfârșitul perioadei de autorizare |UFC/kg de furaj complet |Microorganisme26 | Kluyveromyces marxianus-fragilis B0399 MUCL 41579 | Preparat de Kluyveromyces marxianus-fragilis B0399conținând cel puțin: pulbere și granule: 5 × 106 UFC/g de aditiv | Purcei (înțărcați) | — | 6 × 106 | 6 × 106 | În instrucțiunile de utilizare a aditivului și a premixului se precizează temperatura de depozitare, durata conservării și stabilitatea la granulare. A se utiliza la purceii înțărcați de până la aproximativ 35 kg. | 12 iunie 2010 |--------------------------------------------------20060522ANEXA IINr. (sau nr. CE) | Aditiv | Denumire chimică, descriere | Specie animală sau categorii de animale | Vârstă maximă | Conținut minim | Conținut maxim | Alte dispoziții | Sfârșitul perioadei de autorizare |Unități de activitate/kg de furaj complet |Enzime7 | Endo-1,4-beta-xilanază EC 3.2.1.8 Endo-1,4-beta-glucanază EC 3.2.1.4 | Preparat de endo-1,4-beta-xilanază și de endo-1,4-beta-glucanază produse de Aspergillus niger (CBS 600.94) cu o activitate minimă de: încapsulat, solid și granulat: endo-1,4-beta-xilanază: 36000 FXU [1]/g endo-1,4-beta-glucanază: 15000 BGU [2]/g lichid: endo-1,4-beta-xilanază: 36000 FXU/ml endo-1,4-beta-glucanază: 15000 BGU/ml | Rațe | — | 6000 FXU | — | 1.În instrucțiunile de utilizare a aditivului și a premixului se precizează temperatura de depozitare, durata conservării și stabilitatea la granulare.2.Doza recomandată pe kg de furaj complet:6000 FXU2500 BGU.3.A se utiliza în furajele combinate bogate în polizaharide care nu sunt amilacee (în principal arabinoxilani și beta-glucani), conținând, de exemplu, mai mult de 60 % grâu. | 12 iunie 2010 |2500 BGU | — |[1] 1 FXU este cantitatea de enzime care eliberează 0,15 micromoli de xiloză pe minut din xilan unit transversal cu azurină, la pH 5,0 și la 40 °C.[2] 1 BGU este cantitatea de enzime care eliberează 0,15 micromoli de glucoză pe minut din beta-glucan unit transversal cu azurină, la pH 5,0 și la 40 °C.--------------------------------------------------20060522ANEXA IIINr. CE | Aditiv | Denumire chimică, descriere | Specie animală sau categorii de animale | Vârstă maximă | Conținut minim | Conținut maxim | Alte dispoziții | Sfârșitul perioadei de autorizare |Unități de activitate/kg de furaj complet |EnzimeE 1609 | Endo-1,4-beta-xilanază EC 3.2.1.8 Endo-1,4-beta-glucanază EC 3.2.1.4 | Preparat de endo-1,4-beta-xilanază și de endo-1,4-beta-glucanază produse de Aspergillus niger (CBS 600.94) cu o activitate minimă de: granulate: endo-1,4-beta-xilanază: 36000 FXU [1]/g endo-1,4-beta-glucanază: 15000 BGU [2]/g | Pui pentru îngrășare | — | 4860 FXU | — | 1.În instrucțiunile de utilizare a aditivului și a premixului se precizează temperatura de depozitare, durata conservării și stabilitatea la granulare.2.Doza recomandată pe kg de furaj complet:4860-6000 FXU2025-2500 BGU.3.A se utiliza în furajele combinate bogate în polizaharide care nu sunt amilacee (în principal arabinoxilani și beta-glucani), de exemplu conținând mai mult de 35 % orz și 20 % grâu. | Fără limitare în timp |2025 BGU | — |Curcani pentru îngrășare | — | 6000 FXU | — | 1.În instrucțiunile de utilizare a aditivului și a premixului se precizează temperatura de depozitare, durata conservării și stabilitatea la granulare.2.Doza recomandată pe kg de furaj complet:6000 FXU2500 BGU.3.A se utiliza în furajele combinate bogate în polizaharide care nu sunt amilacee (în principal arabinoxilani și beta-glucani), de exemplu conținând mai mult de 40 % grâu. | Fără limitare în timp |2500 BGU | — |Purcei (înțărcați) | — | 6000 FXU | — | 1.În instrucțiunile de utilizare a aditivului și a premixului se precizează temperatura de depozitare, durata conservării și stabilitatea la granulare.2.Doza recomandată pe kg de furaj complet:6000 FXU2500 BGU.3.A se utiliza în furajele combinate bogate în polizaharide care nu sunt amilacee (în principal arabinoxilani și beta-glucani), de exemplu conținând mai mult de 30 % grâu și 30 % orz.4.A se utiliza la purceii înțărcați de până la aproximativ 35 kg. | Fără limitare în timp |2500 BGU | — |[1] 1 FXU este cantitatea de enzime care eliberează 0,15 micromoli de xiloză pe minut din xilan unit transversal cu azurină, la pH 5,0 și la 40 °C.[2] 1 BGU este cantitatea de enzime care eliberează 0,15 micromoli de glucoză pe minut din beta-glucan unit transversal cu azurină, la pH 5,0 și la 40 °C.--------------------------------------------------